শেলহ
শেলহ (হিব্রু ভাষায়: שֶׁלַח‎, Šélaḥ বা Šā́laḥ; গ্রিক: Σαλά, Salá; আরবি: صَالِحٌ, প্রতিবর্ণীকৃত: Ṣāliḥ) ছিলেন আদিপুস্তকের বংশের বিবরণ অনুসারে ইশ্মায়েলীয় ও ইস্রায়েলীয়দের একজন পূর্বপুরুষ। ফলে তিনি বংশ বিবরণীর “সত্তরটি নামের” অন্যতম। এছাড়া বাইবেলের আদিপুস্তক ১১:১২–১৫, গণনা পুস্তক ১:১৮–২৪ এবং সাধু লূক লিখিত সুসমাচার ৩:৩৫–৩৬ শ্লোকে তাঁর উল্লেখ রয়েছে। নোহ থেকে অব্রাহাম পর্যন্ত পৈতৃক বংশে, তিনি অর্ফকষদের পুত্র (মাশোরেতীয় পুঁথি ও শমরীয় সপ্ততি) বা কৈনান (সেপটুজিন্ট) এবং এবরের পিতা। তার ছেলের জন্য 'এবর' নামটি হিব্রু জনগোষ্ঠীর আসল নাম, 'মূল' আবর (হিব্রু ভাষায়: עָבַר‎) থেকে এসেছে যার অর্থ "অতিক্রম করা।" সাধু লূক লিখিত সুসমাচার ও বুক অব জুবিলিস উভয়ই শেলহকে কৈনানের পুত্র বানানোর ক্ষেত্রে সপ্ততির সাথে একমত, তথ্য যোগ করে যে তার মা মিল্‌কা (মদইয়ের মেয়ে) ছিলেন, এবং তার স্ত্রীর নাম মুয়েক, কেসেদের মেয়ে (অর্ফকষদের আরেক ছেলে)। মৃত্যুর সময় শেলহের বয়স ৪৩৩ (মাসোরীয়), ৪৬০ (সেপ্টুজিন্ট) এবং ৪৬০ (শমরীয়) হয়েছিল বলে উল্লেখ পাওয়া যায়। হেনরি এম. মরিস বলেছেন যে অর্ফক্‌ষদ, শেলহ এবং এবরকে সবচেয়ে গুরুত্বপূর্ণ পুত্র হিসাবে তালিকাভুক্ত করা হয়েছে কারণ তারা নারীর প্রতিশ্রুত বীজের সারিতে ছিলেন।